biswa921/hiwiki-latest-pages-articles-raw huggingface dataset:
जिब्राल्टर बंदरगाह प्राधिकरण

जिब्राल्टर बंदरगाह प्राधिकरण () एक जिब्राल्टर सरकार के आधीन एक स्वतंत्र संस्था है। मूल जिब्राल्टर बंदरगाह प्राधिकरण की स्थापना वर्ष 1806 में हुई थी। परन्तु निवर्तमान प्राधिकरण की स्थापना 2005 में जिब्राल्टर पोर्ट अथोरिटी एक्ट (जिब्राल्टर बंदरगाह प्राधिकरण अधिनियम) के तहत हुई थी। हालांकि आधीकारिक तौर पर संस्था 2005 में स्थापित हो गई थी परन्तु यह एक वर्ष तक गठित नहीं हुई। 2006 में इसके सबसे पहले सदस्यो की नियुक्ति हुई। इसकी कई जिम्मेदारियाँ हैं परन्तु प्राधिकरण का प्राथमिक कार्य समुद्री सेवाओं का प्रावधान करना है। जिब्राल्टर बंदरगाह अब मुख्य रूप से जहाजो के लिए बंकर सेवा उपलब्ध कराता है। इसके अध्यक्ष जिब्राल्टर सरकार में पर्यटन, सार्वजनिक परिवहन और बंदरगाह मंत्री नील एफ़ कोस्टा हैं तथा रॉय स्टैंब्रूक मुख्य कार्यकारी अधिकारी और बंदरगाह के केप्टन हैं।

 इतिहास 
19 फ़रवरी 1706 के दिन ग्रेट ब्रिटेन की महारानी ऐनी (1665–1714) ने जिब्राल्टर को मुक्त बंदरगाह का दर्जा प्रदान किया। हालांकि 18वी सदी के शुरुआत में जिब्राल्टर मुख्य तौर पर एक सैनिक आधार (गैरीसन) था तथा वाणिज्य की मात्रा लगभग न के बराबर थी। 1805 में हुए एतिहासिक ट्रफ़ैलगर के युद्ध के पश्चात जिब्राल्टर में अन्तराष्ट्रीय व्यापार के लिए बंदरगाह स्थापित किया गया। 1823 में सबसे पहली बार कोई स्टीमर जिब्राल्टर में रुका और इसी के साथ इस बंदरगाह के बंकर सेवा उपलब्ध कराने वाले स्थान के क्रमिक विकास की शुरुआत हो गई।

सरकार द्वारा प्रशासित जिब्राल्टर बंदरगाह प्राधिकरण की स्थापना 1806 में हुई। इसके उत्तराधिकारी स्वतंत्र जिब्राल्टर बंदरगाह प्राधिकरण (जिब्राल्टर पोर्ट अथोरिटी) की स्थापना इस इबेरियाई प्रायद्वीप के दक्षिणी सिरे पर स्थित ब्रिटिश प्रवासी शासित प्रदेश में 2005 में जिब्राल्टर बंदरगाह प्राधिकरण अधिनियम के पास होने के पश्चात हुई। संसद में पास हुए इस अधिनियम ने जिब्राल्टर की सरकार की कुछ जिम्मेदारियाँ भी प्राधिकरण को हस्तांतरित कर दीं। इस अधिनियम के प्रावधान बंदरगाह और नौवहन मंत्री द्वारा निर्धारित तिथि या तिथियों से प्रभावी हो गए। हालांकि प्राधिकरण की स्थापना 2005 में ही हो गई थी परन्तु 2006 तक स्वतंत्र जिब्राल्टर बंदरगाह प्राधिकरण का गठन नहीं हो पाया। 1 जून 2006 से प्राधिकरण के सदस्य प्रभावी हुए। बंदरगाह का कार्यालय उत्तरी मोल में स्थित है, जो जिब्राल्टर हार्बर के उत्तरी सिरे पर स्थित तरंगरोध है। सरकारी संघठन जिसने बंदरगाह का संचालन 1806 से 2006 तक किया था उसे भी जिब्राल्टर बंदरगाह प्राधिकरण के शीर्षक द्वारा संदर्भित किया जाता है, जैसा उत्तरी मोल पर स्थापित एक पट्टिका पर भी लिखा हुआ है।

 जिम्मेदारियाँ 
प्राधिकरण का प्रमुख कार्य समुद्री सेवाओं का प्रावधान करना है। इसके पास बंदरगाह के बुनियादी ढांचे के रखरखाव व इसकी सुरक्षा के साथ-साथ अनुरक्षण की जिम्मेदारियाँ हैं। प्राधिकरण का कर्तव्य है कि वह बंदरगाह का संचालन अन्तराष्ट्रीय मानको के अनुसार करे। इसे ब्रिटिश जिब्राल्टर क्षेत्रीय जल में जहाजों के संचलन का ध्यान रखना होता है। इसके साथ-साथ जरूरत पड़ने पर प्राधिकरण को खोज और बचाव की सेवा मुहैया करानी पड़ती है। जिब्राल्टर बंदरगाह प्राधिकरण को यह सुनिश्चित करना होता है कि बंदरगाह के भीतर की संस्थाएँ स्थानीय और अंतरराष्ट्रीय कानूनों का अनुपालन कर रही हैं। इसका कर्तव्य नए व्यापार को बढ़ावा देना है और बंदरगाह की हर वाणिज्यिक गतिविधि को सही प्रकार से संचालित करना है। इसकी जिम्मेदारी है कि यह सरकार के लिए विभिन्न साधनों द्वारा धन उत्पन्न करे। 

 सन्दर्भ 

श्रेणी:जिब्राल्टर का इतिहास
श्रेणी:जिब्राल्टर की अर्थव्यवस्था
श्रेणी:जिब्राल्टर में परिवहन
श्रेणी:जिब्राल्टर सरकार
मूरमान्स्क ओब्लास्त

right|thumb|220px|क्रासनोश्चेल्ये गाँव
मूरमान्स्क ओब्लास्त (रूसी: Му́рманская о́бласть, अंग्रेज़ी: Murmansk Oblast) रूस के सुदूर पश्चिमोत्तर में स्थित रूस का एक संघीय खंड है जो उस देश की शासन प्रणाली में ओब्लास्त का दर्जा रखता है। इसकी राजधानी मूरमान्स्क शहर है।

 भूगोल 
मूरमान्स्क ओब्लास्त मुख्य रूप से कोला प्रायद्वीप पर स्थित है जो पूरी तरह आर्कटिक रेखा के उत्तर में स्थित एक बहुत ही ठंडा प्रदेश है। इसकी सीमाएँ पश्चिम में नॉर्वे व फ़िनलैंड से लगती हैं। यह उत्तर, पूर्व और दक्षिण में पानी से घिरा हुआ है और बारेन्त्स​ सागर तथा श्वेत सागर से किनारा रखता है। स्वीडन का नॉरबॉत्तेन ज़िला भी पश्चिम में पास ही स्थित है हालांकि स्वीडन रूस से सांझी सरहद नहीं रखता। इस ओब्लास्त के अधिकतर हिस्से पर पहाड़ हैं और ख़िबीनी पर्वत इसका सबसे ऊँचा स्थान हैं। इस ओब्लास्त का उत्तरी हिस्सा टुन्ड्रा में और दक्षिणी भाग ताइगा में आता है।The Territories of the Russian Federation 2002, pp. 188, Psychology Press, 2002, ISBN 978-1-85743-142-1, ... Murmansk Oblast occupies the Kola Peninsula, which neighbours the Barents Sea to the north and the White Sea to the east ...

 इतिहास 
ऐतिहासिक रूप से कोला प्रायद्वीप के मूल निवासी सामी लोग थे, जिन्हें यूरोप में 'लैप्प' भी कहा जाता था - लेकिन अब यह इस ओब्लास्त में एक छोटा-सा अल्पसंख्यक समुदाय ही हैं।Encyclopedia of the Arctic, Mark Nuttall, pp. 1335, Routledge, 2012, ISBN 978-1-57958-436-8, ... What is currently Murmanskaya Oblast' was originally inhabited by the Saami ... १२वीं सदी के बाद रूसी लोगों ने यहाँ खोजयात्राएँ आरम्भ कर दी, लेकिन यहाँ पर मूरमान्स्क का शहर सन् १९१६ में ही जाकर स्थापित हुआ। सोवियत संघ की स्थापना के बाद २८ मई १९३८ को लेनिनग्राद ओब्लास्त के 'मूरमान्स्क ओक्रुग' क्षेत्र और करेलियाई स्वशासित सोवियत गणतंत्र के कन्दालाक्श्की ज़िले को मिलाकर इस मूरमान्स्क ओब्लास्त का गठन किया गया। १९२० की तार्तू संधि (Treaty of Tartu) के तहत पेचेंगस्की ज़िला फ़िनलैंड को दे दिया गया था ताकि वह देश बारेन्त्स सागर का तटवर्ती बन सके लेकिन १९४० में सोवियत संघ ने इसे वापस ले लिया और मूरमान्स्क ओबलास्त में मिला लिया।Soviet Foreign Policy in a Changing World, Robbin F. Laird, Erik P. Hoffmann, pp. 292, Transaction Publishers, 1986, ISBN 978-0-202-24166-1, ... Murmansk Oblast was enlarged at the end of World War II with incorporation of the city of Pechenga (the former Finnish Petsamo). An ice-free port on the Barents Sea, it serves as a principal home port for Northern Fleet warships ...

 लोग 
२०१० की जनगणना के अनुसार इस ओब्लास्त के ९२.२% लोग शहरी इलाक़ों में बसते हैं। राजधानी मूरमान्स्क के अलावा सेवेरोमोर्स्क, आपातिती, कन्दालाक्शा, मोन्चेगोर्स्क और कीरोव्स्क​ मुखत शहर हैं। जाति के अनुसार आबादी इस प्रकार बंटी हुई है:
 रूसी लोग - ८९%
 यूक्रेनी लोग - ४.८%
 बेलारूसी लोग - १.७%
 तातार लोग - ०.८%
 अज़ेरी लोग - ०.५%
 मोर्दवीन​ लोग - ०.२%
 करेलियाई लोग - ०.२%
 कोमी लोग - ०.२%
 सामी लोग - ०.२%
 अन्य - २.४%

 सैन्य महत्व 
रूसी नौसेना के उत्तरी बेड़े का मुख्य अड्डा मूरमान्स्क से २५ किमी उत्तर में स्थित सेवेरोमोर्स्क शहर है। नौसेना के मूरमान्स्क ओब्लास्त में कई अन्य अड्डे और कारख़ाने भी हैं।

 मूरमान्स्क ओब्लास्त के कुछ नज़ारे 

 इन्हें भी देखें 
 रूस के संघीय खंड
 ओब्लास्त

 सन्दर्भ 

श्रेणी:मूरमान्स्क ओब्लास्त
श्रेणी:रूस के ओब्लास्त
श्रेणी:रूस के प्रशासनिक विभाग
सामी भाषाएँ (यूरोप)

thumb|230px|उत्तरी यूरोप में सामी भाषाओं का विस्तार - 1. दक्षिणी सामी, 2. उमे सामी, 3. पीते सामी, 4. लूले सामी, 5. उत्तरी सामी, 6. स्कोल्त सामी, 7. इनारी सामी, 8. किलदीन सामी, 9. तेर सामी
सामी भाषाएँ (अंग्रेज़ी: Sami languages) उत्तरी यूरोप में उत्तरी फ़िनलैंड, नॉर्वे, स्वीडन और सुदूर पश्चिमोत्तरी रूस में बोली जाने वाली यूराली भाषाओं का एक समूह है। अक्सर ग़लती से इन सभी भाषाओं को एक ही भाषा समझा जाता है। इन भाषाओं को सामी लोग बोलते हैं, जिन्हें यूरोप में 'लैप्प' भी कहा जाता था, जिस वजह से इन भाषाओं को भी 'लैप्प भाषाएँ' कहा जाता था। वर्तमान युग में 'लैप्प' शब्द अपमानजनक माना जाता है इसलिए इन्हें 'सामी भाषाएँ' ही कहते हैं। उत्तरी सामी भाषा सभी सामी भाषाओं में से सबसे ज्यादा बोली जाती है और 75% सामी लोग इसी भाषा को बोलते हैं।The Sami of Northern Europe, Deborah B. Robinson, pp. 39, Lerner Publications, 2002, ISBN 978-0-8225-4175-2, ... Sami people speak nine different languages. Each one differs a little from the others. The main language is Northern Sami, spoken by about 75 percent of Sami people ...

 इन्हें भी देखें 
 सामी लोग
 युराली भाषाएँ

 सन्दर्भ 

श्रेणी:यूराली भाषाएँ
श्रेणी:यूरोप की भाषाएँ
श्रेणी:सामी (यूरोप)
*
श्रेणी:रूस की भाषाएँ
श्रेणी:फ़िनलैंड की भाषाएँ
श्रेणी:स्वीडन की भाषाएँ
श्रेणी:नॉर्वे की भाषाएँ
केदैंऐ

thumb|200px|केदैंऐ क पुरना नगर

केदैंऐ और केदैञै (Kėdainiai) यह एक नगर लिथुआनिया में है। वह नगर देश का मध्य में है, नेवेज़िस नदी के पास। केदैंऐ में लगभग ३०६६८ निवासी रहते हैं।

श्रेणी:लिथुआनिया
श्रेणी:शहर
विल्नुस

अंगूठाकार|250x250पिक्सेल|विल्नुस
विल्नुस (Vilnius) यूरोप का एक नगर है। यह लिथुआनिया की राजधानी तथा सबसे बड़ा नगर है। इसकी जनसंख्या ५२३००० है। विल्निस लिथुआनिया के दक्षिणी-पूर्वी भाग में विल्निया नदी और नेरिस नदी के संगम पर स्थित है।

श्रेणी:लिथुआनिया
श्रेणी:शहर
मोही का युद्ध

thumb|240px|मोही के युद्ध का एक चित्रण
मोही का युद्ध (Battle of Mohi) या सायो नदी का युद्ध (Battle of the Sajó River) मंगोल साम्राज्य और हंगरी राज्य के बीच ११ अप्रैल १२४१ को लड़ा गया एक युद्ध था जो यूरोप पर मंगोल हमले का एक चरण था। यह पूर्वोत्तर हंगरी में सायो नदी के दक्षिणपश्चिम में स्थित मोही शहर के पास लड़ा गया। इस युद्ध में मंगोलों की पूर्ण विजय हुई और उन्होंने हंगरी को ध्वस्त कर दिया। हंगरी के लगभग आधे बस्ती-गाँव नष्ट कर दिए गए और हंगेरियाई लोगों की १५-२०% आबादी इसके पश्चात मारी गई।Genghis Khan & the Mongol Conquests 1190-1400, Stephen Turnbull, pp. 75, Osprey Publishing, 2003, ISBN 978-1-84176-523-5, ... The newly reunited army then withdrew to the Sajo river where they inflicted the tremendous defeat on King Bela IV at the battle of Mohi. Subadai masterminded the operation, and it was to prove one of his greatest victories ...

 इन्हें भी देखें 
 हंगरी
 मंगोल साम्राज्य

 सन्दर्भ 

श्रेणी:हंगरी का इतिहास
श्रेणी:यूरोप का इतिहास
श्रेणी:मंगोल इतिहास
सिबिर ख़ानत

thumb|240px|१५वीं और १६वीं शताब्दी में सिबिर ख़ानत का नक़्शा
सिबिर ख़ानत (तातार: Себер ханлыгы, सेबेर ख़ानलीगी; अंग्रेज़ी: Khanate of Sibir) मध्य साइबेरिया में स्थित एक तुर्की-मंगोल ख़ानत (राज्य) थी। यह कभी मंगोल साम्राज्य, श्वेत उर्दू और सुनहरे उर्दू का भाग हुआ करती थी। बाद में इसपर चंगेज़ ख़ान के ज्येष्ठ पुत्र जोची ख़ान के पाँचवे बेटे शेयबान के वंशजों की दो शाखाओं - शेयबानीयों और ताइबुगीयों - में लड़ाईयाँ होती रही। यह ख़ानत १४९० से १५९८ तक अस्तित्व में थी।

सिबिर ख़ानत में साइबेरियाई तातार, ख़ान्ती, मान्सी, नेनेत्स और सेलकूप लोगों की मिश्रित आबादी रहती थी। औपचारिक रूप से इस्लाम इसका राजधर्म था और यह इतिहास का सबसे उत्तरी मुस्लिम राज्य रहा है। सन् १५८२ में रूसी त्सार-राज्य के शासक ईवान भयानक की फ़ौजों ने येरमाक तिमोफ़ेयेविच​ के नेतृत्व में इस ख़ानत पर हमला किया। इसके बाद रूस इसपर नियंत्रण पाने की कोशिश करता रहा और अंत में इसपर १५९८ में पूरी तरह क़ब्ज़ा कर लिया।Islam Outside the Arab World, David Westerlund, Ingvar Svanberg, pp. 404, Palgrave MacMillan, 1999, ISBN 978-0-312-22691-6, ... The Kazan khanate was conquered in 1552, followed by the Astrakhan khanate in 1556 and the Sibir khanate in 1598 ... इसपर क़ाबू पाने के उपरान्त रूस के लिए साइबेरिया में दूर तक फैल पाना संभव हो गया।Geopolitics of World System , Saul Bernard Cohen, pp. 189, Rowman & Littlefield, 2003, ISBN 978-0-8476-9907-0, ... The conquest of the Tatar khanate of Sibir was completed in 1598, after which time the road to all of West Siberia was open ...

 इन्हें भी देखें 
 जोची ख़ान
 साइबेरिया

 सन्दर्भ 

श्रेणी:रूस का इतिहास
श्रेणी:मंगोल इतिहास
श्रेणी:साइबेरिया का इतिहास
ग्रैंड कॅसमेट्स गेट्स

ग्रैंड कॅसमेट्स गेट्स () ब्रिटिश प्रवासी शासित प्रदेश जिब्राल्टर में स्थित एतिहासिक दरवाज़े हैं। इन दरवाज़ो को पहले वॉटरपोर्ट गेट () के नाम से जाना जाता था। ये शहर के किलेबन्द हिस्से में ग्रैंड कॅसमेट्स चौराहे में उत्तर-पश्चिम दिशा से प्रवेश पाने का जरिया हैं। ग्रैंड कॅसमेट्स स्क्वयर जिब्राल्टर के दो मुख्य और सबसे बड़े चौकों में से एक है, दूसरा मुख्य चौक जॉन मैकिन्टौश स्क्वयर है। वर्ष 1727 में निर्मित हुए इन दरवाज़ो को बनाने में चूना पत्थर और शाहबलूत पेड़ की लकड़ी का प्रयोग हुआ था।

 पृष्ठभूमि 
रॉक ऑफ़ जिब्राल्टर एक कम भूडमरुमध्य द्वारा मुख्य भूमि स्पेन से जुड़ा हुआ है। रॉक ऑफ़ जिब्राल्टर दक्षिण में जिब्राल्टर के जलडमरूमध्य तक फ़ैली हुई है जो अटलांटिक महासागर के साथ भूमध्य सागर को जोड़ता है। यह रणनीतिक रूप से एक महत्वपूर्ण स्थान है जिस पर समय-समय पर विभिन्न स्म्राज्यों का कब्जा रहा। मूर, स्पेन और ब्रिटेन द्वारा बारी-बारी इस स्थान पर कब्जा किया गया था। रॉक अपने पूर्वी ओर से एक लंबी और खड़ी चट्टान है परिणामस्वरूप इस दिशा से जिब्राल्टर की मुख्य भूमि में प्रवेश दुर्गम है। शहर जिब्राल्टर की खाड़ी के तट के साथ पश्चिम की ओर स्थित है। कई वर्षों तक एक गेट के माध्यम से शहर की रक्षात्मक दीवार (जो खाड़ी के तट के साथ फ़ैली हुई है तथा शहर को घेरे हुए है) में उत्तर पश्चिम दिशा से समुद्र द्वारा प्रवेश पाया जाता था।

 मूरिश और स्पेनी संरचनाएँ 
शहर में उत्तर दिशा की तरफ़ का रास्ता मूरिश किले द्वारा रक्षित्र किया जाता है। यह किला रॉक की ढलानों पर बना हुआ है तथा जिसकी दीवारें नीचे जिब्राल्टर की खाड़ी के किनारे तक फ़ैली हुई हैं। वर्ष 1310 के आसपास फर्डिनेंड IV ने जिराल्डा टावर के निर्माण का आदेश दिया। इस टावर को बनाने के पीछे का उद्देश्य गोदी बाड़े की रक्षा करना था तथा इसका निर्माण दीवार के पश्चिमी सिरे पर किनारे के पास हुआ। मूरो ने टावर से दक्षिण की तरफ़ खाड़ी के पश्चिमी किनारे के साथ बढ़ती हुई एक दीवार का निर्माण किया जिसे बाद में स्पेनिश सम्राज्य के दौरान सुधारा गया। जिराल्डा टावर को 1560 के दशक में इटली के अभियंता जियोवान जियाकोमो पलियेरी फ्रैटिनो द्वारा नॉर्थ बैस्टीयन में परिवर्तित कर दिया था। 

टावर के एकदम सामने दक्षिण दिशा में स्थित मैदान आज के समय में ग्रैंड कॅसमेट्स चौक है। यह चारों ओर से दीवारो द्वारा घिरा हुआ स्थान है जहाँ मूर अपनी गैली नावों का निर्माण करते थे। अपने निर्माण के पश्चात इन नावों को लंबी मेहराब द्वारा दीवार से वॉटरपोर्ट की तरफ़ निकाला जाता था। यह रास्ता निवर्तमान समय के ग्रैंड कॅसमेट्स दरवाज़ो के उत्तर में स्थित था।  

 दरवाज़ो का निर्माण 
ग्रैंड कॅसमेट्स चौक पर स्थित बमबारी से सुरक्षित ग्रैंड कॅसमेट्स बैरक का निर्माण 1770 के दशक में शुरू हुआ। इसका निर्माण लम्बे अंतराल के पश्चात वर्ष 1817 में पूरा हुआ। 1815 में चौक से वॉटरपोर्ट की तरफ़ खुलते हुए दो दरवाज़ो को निर्मित किया गया जिससे गाड़ियां एक बार में ही दोनो तरफ़ आ-जा सकें।

 सन्दर्भ 
उद्धरण

स्रोत

 

 

 

 

 

 बाहरी कड़ियाँ 

 
 

श्रेणी:जिब्राल्टर के दरवाज़े
श्रेणी:जिब्राल्टर का सैन्य इतिहास
श्रेणी:जिब्राल्टर की इमारतें और संरचनाएँ
श्रेणी:जिब्राल्टर में परिवहन
साख़ा गणतंत्र

right|thumb|250px
साख़ा (याकूतिया) गणतंत्र (रूसी: Республика Саха (Якутия), रेसपूब्लिका साख़ा (याकूतिया); साख़ा: Саха Өрөспүүбүлүкэтэ; अंग्रेज़ी: Sakha (Yakutia) Republic) रूस का एक संघीय खंड है जो उस देश की शासन प्रणाली में गणतंत्र का दर्जा रखता है। यह पूर्वोत्तर साइबेरिया क्षेत्र में स्थित है और आकार में लगभग भारत से ज़रा छोटा ही है। यह दुनिया में किसी भी राष्ट्रीय उपखंड (जैसे कि प्रान्त, प्रदेश, आदि) से बड़ा है - कहा जा सकता है कि यह विश्व का सबसे बड़ा प्रांत है। यह इतना बड़ा है कि इसके अन्दर तीन समय क्षेत्र आते हैं। अगर साख़ा गणतंत्र एक स्वतन्त्र देश होता तो वह विश्व का आठवाँ सबसे बड़ा देश होता (भारत के बाद और आरजेन्टीना से पहले)। इसकी राजधानी याकूत्स्क​ शहर (Якутск, Yakutsk) है।Corporate Social Responsibility in the Mining Industries, Natalia Yakovleva, pp. 126, Ashgate Publishing, Ltd., 2005, ISBN 978-0-7546-4268-8, ... The Republic of Sakha (Yakutia) is the largest territorial unit within the Russian Federation, which is situated in the remote northeastern part of the country, and is characterized with severe climatic conditions ...

साख़ा गणतंत्र में रहने वाला सबसे बड़ा समुदाय तुर्क-मूल के याकूत लोग हैं और दूसरा सबसे बड़ा समुदाय रूसी लोगों का है। यह रूस के दस स्वशासित तुर्क गणतंत्रों में से एक है और इसके विश्व-भर के तुर्क-मूल वाले देशों के साथ क़रीबी सम्बन्ध हैं, जैसे कि उज़बेकिस्तान, काज़ाख़स्तान, तुर्की, वग़ैराह। याकूत लोग, जिन्हें साख़ा लोग भी कहते हैं, पारंपरिक रूप से अपना गुज़ारा गाय और घोड़ों के मवेशी-पालन से करते हैं, हालांकि इस इलाके की अन्य जातियों में रेनडियर-पालन पर अधिक ज़ोर है। माना जाता है कि साख़ाओं के पूर्वज सैंकड़ों साल पहले मध्य एशिया से आये थे।Environmental Justice and Sustainability in the Former Soviet Union, Julian Agyeman, Yelena Ogneva-Himmelberger, pp. 190, MIT Press, 2009, ISBN 978-0-262-51233-6, ... Sakha were one of those peoples, Turkic-speaking native agro-pastoralists who adapted their horse- and cattle-breeding subsistence to the subarctic environment of the western Sakha Republic in northeastern Siberia. Sakha's Turkic ancestors migrated from Central Asia to the shores of Lake Baikal in the 900s and then traveled north, from the thirteenth century, following the Lena River to Sakha's present home ...

 इन्हें भी देखें 
 याकूत लोग
 रूस के गणतंत्र

 सन्दर्भ 

श्रेणी:साख़ा गणतंत्र
श्रेणी:रूस के गणतंत्र
श्रेणी:रूस के प्रशासनिक विभाग
श्रेणी:साइबेरिया
सन्त एकनाथ

एकनाथ (१५३३-१५९९ ई.) भारत के एक प्रसिद्ध सन्त थे। जिनका जन्म पैठण में संत भानुदास के कुल में हुआ था। इन्होंने संत ज्ञानेश्वर द्वारा प्रवृत्त साहित्यिक तथा धार्मिक कार्य का सब प्रकार से उत्कर्ष किया। ये संत भानुदास के पौत्र थे। गोस्वामी तुलसीदास के समान मूल नक्षत्र में जन्म होने के कारण ऐसा विश्वास है कि कुछ महीनों के बाद ही इनके माता पिता की मृत्यु हो गई थी। बालक एकनाथ स्वभावत: श्रद्धावान तथा बुद्धिमान थे। देवगढ़ के हाकिम जनार्दन स्वामी की ब्रह्मनिष्ठा, विद्वत्ता, सदाचार और भक्ति देखकर भावुक एकनाथ उनकी ओर आकृष्ट हुए और उनके शिष्य हो गए। एकनाथ ने अपने गुरु से ज्ञानेश्वरी, अमृतानुभव, श्रीमद्भागवत आदि ग्रंथों का अध्ययन किया और उनका आत्मबोध जाग्रत हुआ। गुरु की आज्ञा से ये गृहस्थ बने।

एकनाथ अपूर्व संत थे। प्रवृत्ति और निवृत्ति का ऐसा अनूठा समन्वय कदाचित् ही किसी अन्य संत में दिखाई देता है। आज से ४०० वर्ष पूर्व इन्होंने मानवता की उदार भावना से प्रेरित होकर अछूतोद्धार का प्रयत्न किया। ये जितने ऊँचे संत थे उतने ही ऊँचे कवि भी थे। इनकी टक्कर का बहुमुखी सर्जनशील प्रतिभा का कवि महाराष्ट्र में इनसे पहले पैदा नहीं हुआ था। महाराष्ट्र की अत्यंत विषम अवस्था में इनको साहित्यसृष्टि करनी पड़ी। मराठी भाषा, उर्दू-फारसी से दब गई थी। दूसरी ओर संस्कृत के पंडित देशभाषा मराठी का विरोध करते थे। इन्होंने मराठी के माध्यम से ही जनता को जाग्रत करने का बीड़ा उठाया।

कृतियाँ
एकनाथ की रचनाएँ निम्नलिखित मानी जाती हैं-
१. चतुश्लोकी भागवत, 
२. पौराणिक आख्यान और संतचरित्र,
३. भागवत, 
४. रुक्मिणी स्वयंवर, 
५. भावार्थ रामायण, 
६. मराठी एवं हिंदी में कई सौ 'अभंग', 
७. हस्तामलक शुकाष्टक, स्वात्मसुख, आनंदलहरी, चिरंजीव पद इत्यादि आध्यात्मिक विवेचन पर कृतियाँ, 
८. लोकगीतों (भारुड) की रचनाएँ इत्यादि। 

भागवत इनकी सर्वोत्कृष्ट रचना है, जिसका संम्मान वाराणसी के पंडितों ने भी किया था। ये प्रथम मराठी कवि थे जिन्होंने लोकभाषा में रामायण पर बृहत् ग्रंथ रचा। लोकरंजन करते हुए, लोक जागरण करना इनका ध्येय था और इसमें शत प्रतिशत सफल रहे, इसीलिए इनको युगप्रवर्तक कवि कहते हैं। इन्होंने ज्ञानेश्वरी की अनेक पांडुलिपियों का सूक्ष्म अध्ययन तथा शोध करके ज्ञानेश्वरी की शुद्ध एवं प्रामाणिक प्रति तैयार की और अन्य विद्वानों के सम्मुख साहित्य के शोधकार्य का आदर्श उपस्थित किया। 

बाहरी कड़ियाँ
https://web.archive.org/web/20130614095018/http://santeknath.org/home.html

श्रेणी:सन्त
तेनरीफ़ सभागार

thumb|250px|तेनरीफ़ सभागार
तेनरीफ़ सभागार, कैनरी द्वीपसमूह, सान्ता क्रूस दे तेनरीफ़, तेनरीफ़ में स्थित प्रदर्शन कलाओं का एक बहु-स्थलीय केंद्र है। यह वास्तुकार सेंटियागो कलाट्रावा (Santiago Calatrava) द्वारा डिजाइन किया गया था। इसे 2003 में खोला गया। यह स्पेन में सबसे महत्वपूर्ण आधुनिक इमारतों में से है तथा सान्ता क्रूस दे तेनरीफ़ शहर के एक प्रतीक के रूप में है।

 बाहरी कड़ियाँ 

 तेनरीफ़ सभागार

श्रेणी:कैनरी द्वीपसमूह
श्रेणी:स्पेन
श्रेणी:स्थापत्य
ख़कास भाषा

thumb|साइबेरिया के एक जगह पर खकासी लीपी में बनाई ग्र्फिटी

ख़कास​ (रूसी: Хакас, अंग्रेज़ी: Khakas) रूस के साइबेरिया क्षेत्र में स्थित ख़कासिया गणतंत्र में ख़कास लोगों द्वारा बोली जाने वाली एक तुर्की भाषा है। ख़कास लोगों की आबादी लगभग ७५,००० है, जिनमें से २०,००० ख़कास​ भाषा बोलते हैं। सभी ख़कास​ बोलने वाले द्विभाषीय हैं और ख़कास​ के साथ-साथ रूसी भाषा भी बोलते हैं। पारम्परिक रूप से ख़कास​ कई उपभाषाओं में विभाजित है और वे अलग-अलग ख़कास​ क़बीलों द्वारा बोली जाती हैं, जैसे कि साग़य​, क़ाचा, क़िज़िल, कोयबल, बेल्तिर, इत्यादि​। केमेरोवो ओब्लास्त के शोर लोगों की शोर भाषा भी आजकल ख़कास​ की ही एक उपभाषा समजी जाती है। ख़कास​ बोलने वाले अक्सर अपने आप को 'तादार' या 'तातार' कहते हैं, लेकिन ध्यान दें कि इससे तात्पर्य साइबेरियाई तातार और साइबेरियाई तातार भाषाएँ है, जो तातार लोग और तातार भाषा से काफ़ी भिन्न है।Historical Dictionary of the Russian Federation , Robert A. Saunders, Vlad Strukov, pp. 307, Scarecrow Press, 2010, ISBN 978-0-8108-5475-8, ... The Khakas language, which was developed in its literary form after the 1917 Bolshevik Revolution, is a member of the Northeastern (Siberian) Turkic family, related to Yakut and Tuvan ...

 नाम का उच्चारण 
'ख़कास' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

 इन्हें भी देखें 
 ख़कासिया
 तुर्की भाषाएँ

 सन्दर्भ 

श्रेणी:साइबेरियाई तुर्की भाषाएँ
श्रेणी:तुर्की भाषाएँ
श्रेणी:रूस की भाषाएँ
श्रेणी:ख़कासिया
डायस्पोरा संग्रहालय

thumb|250px|right|

है या यहूदी डायस्पोरा' (Beit Hatefutsoth) 'संग्रहालय' का एक इतिहास और नृविज्ञान दुनिया में यहूदी समुदाय के लिए समर्पित संग्रहालय है। संग्रहालय के निर्माण के 10 साल के बाद 1978 में स्थापित किया गया था। संग्रहालय [तेल अवीव विश्वविद्यालय]] परिसर का एक हिस्सा है और यह भी यहूदी लोकगीत के बारे में अध्ययन करने के लिए एक शैक्षिक केंद्र है। संग्रहालय भी दस्तावेजीकरण और यहूदियों और यहूदी परिवारों को जो मारे गए हैं या सामी विरोधी घटनाओं में नष्ट की स्मृति के संरक्षण के लिए एक केंद्र है।

बाहरी कड़ियाँ

 
 Museum of Jewish Diaspora - Beit Hatefusoth at ilMuseums.com
 Tracing History in Israel - slideshow by The New York Times
अंतर्राष्ट्रीय कृष्णभावनामृत संघ

अंतर्राष्ट्रीय कृष्णभावनामृत संघ या इस्कॉन (; उच्चारण : इंटर्नैशनल् सोसाईटी फ़ॉर क्रिश्ना कॉनशियस्नेस् -इस्कॉन), को "हरे कृष्ण आन्दोलन" के नाम से भी जाना जाता है। इसे १९६६ में न्यूयॉर्क नगर में भक्तिवेदान्त स्वामी प्रभुपाद ने प्रारम्भ किया था। देश-विदेश में इसके अनेक मंदिर और विद्यालय है।

 स्थापना एवं प्रसार 
कृष्ण भक्ति में लीन इस अंतरराष्ट्रीय सोसायटी की स्थापना श्रीकृष्णकृपा श्रीमूर्ति श्री अभयचरणारविन्द भक्तिवेदान्त स्वामी प्रभुपादजी ने सन् १९६६ में न्यू यॉर्क सिटी में की थी। गुरु भक्ति सिद्धांत सरस्वती गोस्वामी ने प्रभुपाद महाराज से कहा तुम युवा हो, तेजस्वी हो, कृष्ण भक्ति का विदेश में प्रचार-प्रसार करों। आदेश का पालन करने के लिए उन्होंने ५९ वर्ष की आयु में संन्यास ले लिया और गुरु आज्ञा पूर्ण करने का प्रयास करने लगे। अथक प्रयासों के बाद सत्तर वर्ष की आयु में न्यूयॉर्क में कृष्णभवनामृत संघ की स्थापना की। न्यूयॉर्क से प्रारंभ हुई कृष्ण भक्ति की निर्मल धारा शीघ्र ही विश्व के कोने-कोने में बहने लगी। कई देश हरे कृष्णा के पावन भजन से गुंजायमान होने लगे।

अपने साधारण नियम और सभी जाति-धर्म के प्रति समभाव के चलते इस मंदिर के अनुयायीयों की संख्या लगातार बढ़ती जा रही है। हर वह व्यक्ति जो कृष्ण में लीन होना चाहता है, उनका यह मंदिर स्वागत करता है। स्वामी प्रभुपादजी के अथक प्रयासों के कारण दस वर्ष के अल्प समय में ही समूचे विश्व में १०८ मंदिरों का निर्माण हो चुका था। इस समय इस्कॉन समूह के लगभग ४०० से अधिक मंदिरों की स्थापना हो चुकी है।

महामन्त्र

left|300px|thumb  right|thumb|350px|बांग्ला लिपि में महामन्त्र

 नियम एवं सिद्धान्त 
right|thumb|300px|लीपजिग में भजन गाते हुए कृष्णभक्त
right|thumb|350px|मॉस्को में रथयात्रा (२००८)

पूरी दुनिया में इतने अधिक अनुयायी होने का कारण यहाँ मिलने वाली असीम शांति है। इसी शांति की तलाश में पूरब की गीता पश्चिम के लोगों के सिर चढ़कर बोलने लगी। यहाँ के मतावलंबियों को चार सरल नियमों का पालन करना होता है-

 धर्म के चार स्तम्भ - तप, शौच, दया तथा सत्य हैं। 

इसी का व्यावहारिक पालन करने हेतु इस्कॉन के कुछ मूलभूत नियम हैं। 

तप : किसी भी प्रकार का नशा नहीं। चाय, कॉफ़ी भी नहीं। 

शौच : अवैध स्त्री/पुरुष गमन नहीं। 

दया : माँसाहार/ अभक्ष्य भक्षण नहीं। (लहसुन, प्याज़ भी नहीं)

सत्य : जुआ नहीं। (शेयर बाज़ारी भी नहीं)

 उन्हें तामसिक भोजन त्यागना होगा (तामसिक भोजन के तहत उन्हें प्याज, लहसुन, मांस, मदिरा आदि से दूर रहना होगा)

 अनैतिक आचरण से दूर रहना (इसके तहत जुआ, पब, वेश्यालय जैसे स्थानों पर जाना वर्जित है)

 एक घंटा शास्त्राध्ययन (इसमें गीता और भारतीय धर्म-इतिहास से जुड़े शास्त्रों का अध्ययन करना होता है)

 'हरे कृष्णा-हरे कृष्णा' नाम की १६ बार माला करना होती है।

 योगदान 
भारत से बाहर विदेशों में हजारों महिलाओं को साड़ी पहने चंदन की बिंदी लगाए व पुरुषों को धोती कुर्ता और गले में तुलसी की माला पहने देखा जा सकता है। लाखों ने मांसाहार तो क्या चाय, कॉफी, प्याज, लहसुन जैसे तामसी पदार्थों का सेवन छोड़कर शाकाहार शुरू कर दिया है। वे लगातार ‘हरे कृष्ण महामंत्र ’ का कीर्तन भी करते रहते हैं। इस्कॉन ने पश्चिमी देशों में अनेक भव्य मन्दिर व विद्यालय बनवाये हैं। इस्कॉन के अनुयायी विश्व में श्रीमदभगवद् गीता एवं सनातन संस्कृति का प्रचार-प्रसार करते हैं।

चित्रावली

 इन्हें भी देखें 
 इस्कॉन मंदिर, दिल्ली
 कृष्ण बलराम मंदिर, वृन्दावन
 श्रीकृष्ण
 हिन्दू धर्म

 बाहरी कड़ियाँ 
 ISKCON Worldwide
 Krishna.com

श्रेणी:धर्म
जिब्राल्टर राष्ट्रीय फुटबॉल टीम

जिब्राल्टर राष्ट्रीय फुटबॉल टीम () ब्रिटिश प्रवासी शासित प्रदेश जिब्राल्टर का फुटबॉल की प्रतिस्पर्धाओ में प्रतिनिधित्व करती है। जिब्राल्टर फुटबॉल संघ टीम व इस से जुड़े सभी कार्यो को नियंत्रित करता है। यह फीफा या यूईएफए का पूर्ण सदस्य नहीं है इसलिए टीम विश्व कप या यूरोपियाई चैम्पियनशिप में भाग लेने के लिए योग्य नहीं है। जिब्राल्टर ने यूईएफए की सदस्यता के लिए आवेदन किया था परन्तु इसे 2007 में यूईएफए बोर्ड ने ठुकरा दिया। यह विवाद कोर्ट ऑफ़ आर्ब्रिटेशन फॉर सपोर्ट (खेल में मध्यस्थता के लिए न्यायालय) तक चला गया था जिसके पश्चात यूईएफए की कार्यकारिणी समिति ने जिब्राल्टर को अस्थायी सदस्य का दर्जा प्रदान कर दिया।

 इतिहास 
left|thumb|380px|विक्टोरिया स्टेडियम टीम का गृह मैदान है
जिब्राल्टेरियन राष्ट्रीय फुटबॉल का इतिहास शायद तब से शुरू होता है जब राष्ट्रीय टीम अप्रैल 1923 में स्पेन के दौरे पर सेविला फुटबॉल क्लब के साथ दोस्ताना मैच खेलने गई थी। टीम ने वहाँ दो मैच खेले जिनमें इसे हार का सामना करना पड़ा। टीम ने 1949 में विश्व प्रसिद्ध स्पेनी फुटबॉल क्लब रियल मैड्रिड के खिलाफ़ खेले गए मैच में क्लब को बराबरी पर ही रोक दिया था।

टीम ने अपना पहला अन्तराष्ट्रीय मैच 1993 में द्वीप खेलों के दौरान खेला। जिब्राल्टर अपने सभी मैच हार गया और पूरे टुर्नामेंट में टीम ने केवल एक ही गोल किया और टीम अंतिम स्थान पर रही।

1995 में हुए द्वीप खेलों में टीम ने अच्छा प्रदर्शन किया। इन खेलों का मेजबान जिब्राल्टर ही था। अपने पहले मैच को ग्रीनलैंड के विरुद्ध खोने के पश्चात भी जिब्राल्टर ने टुर्नामेंट में वापसी करी और इतिहास में अपनी पहली प्रतिस्पर्धात्मक जीत आइल ऑफ़ मैन के विरुद्ध दर्ज की। एंगलसे के विरुद्ध अपनी दूसरी जीत के पश्चात जिब्राल्टर ने अपने समूह में दूसरा स्थान सुनिश्चित कर लिया; एंगलसे ने भी दो मैच ही जीते थे परन्तु गोल अंतर के कारण जिब्राल्टर सेमीफाइनल के लिए अर्हता प्राप्त करने में सफ़ल रहा। सेमीफाइनल में टीम ने जर्सी को 1–0 से हराया और टुर्नामेंट के फाइनल में जगह बनाई। फाइनल में टीम का मुकाबला आइल ऑफ़ वाइट से हुआ जहाँ उसे सेमीफाइनल के स्कॉर से ही हार का सामना करना पड़ा और टीम को खेलों का रजत पदक मिला।

1997 के द्वीप खेलों के संस्करण में टीम ने समूह स्तर के दो मैच जीते और दो मैच हारे और उसे शेटलैंड के विरुद्ध प्लेओफ़ खेलना पड़ा जिसमें उसे हार का सामना करना पड़ा और जिब्राल्टर नौ देशों की इस प्रतिस्पर्धा में छठे स्थान पर रहा। 1999 के इन्ही खेलों में टीम ने ओर अधिक बुरा प्रदर्शन किया और ग्यारहवें स्थान से संतोष करना पड़ा।

2001 में परिणामों में कुछ सुधार आए और टीम पाँचवे स्थान पर रही और 2003 में टीम ने अपनी इतिहास की सबसे बड़ी जीत दर्ज करी जब उसने सार्क को 19–0 से हराया। आगे बढ़ते हुए टीम ने ग्रीनलैंड और ऑर्क्नी को हराया और अंततः बारह देशों के बीच छठा स्थान प्राप्त करा। इन छोटी सफलताओं के पश्चात भी जिब्राल्टर ने 2005 के टुर्नामेंट में हिस्सा नहीं लिया।

2007 में जिब्राल्टर ने पहली बार द्वीप खेलों का स्वर्ण पदक जीता जब उसने फाइनल में रोड्स की टीम को 4–0 से हराया।

 टीम वर्दी 
निवर्तमान समय में जिब्राल्टेरियन राष्ट्रीय टीम की किट जर्मन खेल कम्पनी एडिडास तैयार करती है। यह पूरी सफ़ेद है जिसमें किनारों की तरफ़ लाल रंग की रेखाएँ हैं जो जिब्राल्टेरियन राष्ट्रीय ध्वज का प्रतिनिधित्व करती हैं।

 सन्दर्भ 

 बाहरी कड़ियाँ 
 जिब्राल्टर फुटबॉल संघ की आधिकारिक वेबसाइट
 द्वीप खेल परिणाम
 फीफी विश्व कप परिणाम
 टीम के सारे परिणाम Rec.Sport.Soccer स्टेटिस्टिक्स फाउंडेशन पर

फुटबॉल
कुलीनवर्ग

thumb|240px|सन् १७५०-१७६० काल के चित्र में जोधपुर के दरबार में राठौड़ कुलीनवर्गी पुरुष
कुलीनवर्ग (Nobility) उस सामाजिक वर्ग को कहा जाता है जिसके सदस्यों को समाज के अन्य वर्गों की तुलना में अधिक प्रतिष्ठा, मान्यता और अधिकार दिए जाएँ। आम तौर पर इस वर्ग में सदस्यता किसी देश या समाज के शासकों द्वारा दी जाती है और अक्सर इसके सदस्यों को उनका दर्जा दर्शाने वाली उपाधियाँ भी मिलती हैं, जैसे कि 'राजा', 'ड्यूक', 'कुँवर', 'राजकुमारी', 'ख़ातून', इत्यादि। अधिकतर समाजों में कुलीनवर्ग के सदस्य कुलीनवर्गी परिवार में जन्म लेने के आधार पर स्वयं भी कुलीनवर्गी हो जाते हैं। कुलीनवर्ग के भीतर और भी श्रेणीकरण होता है, जिसमें कुछ उपवर्ग ऊँचे और कुछ नीचे के माने जाते हैं, हालांकि पूरा कुलीनवर्ग ही सभी अन्य वर्गों से ऊँचा होता है। कुलीनवर्ग का सर्वोच्च स्थान शासक का होता है, जैसे कि सम्राट, महारानी, वग़ैराह। भारत, संयुक्त राज्य अमेरिका और श्रीलंका जैसे आधुनिक गणतंत्रों में आमतौर पर कोई सरकारी-मान्य कुलीनवर्ग नहीं होता, लेकिन यूनाइटेड किंगडम और सउदी अरब जैसी आधुनिक राजशाहियों में यह आज भी मिलते हैं।The Doctrine of State and the Principles of State Law, Friedrich Julius Stahl, pp. 65, WordBridge Publishing, 2009, ISBN 978-90-76660-09-7, ... Nobility is defined as a class which is politically privileged on the basis of its own, inherited right. It owes its origin to the need for rulership positions, and to the original status of birthright as entitling one to such a position ...Emile Durkheims Contribution To L'Anne Sociologique, Emile Durkheim, pp. 323, Simon and Schuster, 1998, ISBN 978-0-684-86390-0, ... Nobility is defined by the author as 'a social class, for which the law acknowledges privileges handed down through inheritance due to the single factor of birth.' Three elements serve, then, to characterize it: (1) legally recognized (2) privileges connected with (3) birth alone ...

 सदस्यता मिलना और छिनना 
शासकों द्वारा मिली मान्यता ही कुलीनवर्ग को समाज के अन्य उच्च वर्गों से अलग करती है। ऐतिहासिक रूप से देशों की राजव्यवस्था में अक्सर व्यापार में धनि, युद्ध में पराक्रमी या कुलीनवर्ग में विवाह या किसी अन्य कारण से शासकों की दया-दृष्टि पाने वाले साधारण व्यक्तियों को कुलीनवर्ग में सदस्यता दे दी जाती थी और फिर उनके बच्चे जन्म से ही इस कुलीनवर्ग के सदस्य कहलाते थे। इसके विपरीत यदि कुलीनवर्ग का कोई सदस्य शासकों को बुरा लगे तो उनकी उपाधियाँ, धन-संपत्ति या अन्य शक्ति छीनकर उन्हें कुलीनवर्ग से बेदख़ल भी कर दिया जाता था।The Oxford Handbook of the Ancien Régime, William Doyle, pp. 167, Oxford University Press, 2011, ISBN 978-0-19-929120-5, ... 'nobility is defined as a quality that the sovereign power imprints upon private persons, so as to raise them and their descendants above the other citizens' ...

 इन्हें भी देखें 
 सामाजिक वर्ग
 संभ्रांत वर्ग

 सन्दर्भ 

श्रेणी:सामाजिक वर्ग
श्रेणी:समाजशास्त्र
*
करन कुन्दरा

करन कुन्दरा (जन्मगत नाम: वीर करन कुन्दरा, जन्म अक्तुबर ११, १९८४, स्थान जालंधर, पंजाब) एक भारतीय टीवी अभिनेता हैं। टीवी दुनिया में आने से पहले ये अपने पारिवारिक व्यवसाय में थे।

 व्यक्तिगत जीवन 
इनका जन्म जालंधर (पंजाब, भारत) के एक व्यवसाय परिवार में हुआ था। वह अपने परिवार के सबसे युवा सदस्य हैं और उनके तीन बहनें भी है जो उनसे उमर में बडी है। करन कुन्दरा ने अपनी पढ़ाई राजस्थान के अजमेर स्थित मेयो कॉलेज में की थी और वह एक एमबीए की डिग्री प्राप्त कर स्नातक बने। यह डिग्री उन्हें युएसए से प्राप्त हुआ था।

करन कुन्दरा 'कितनी मुहब्बत है' धारावाहिक से अपनी पूर्व सह-अभिनेत्री कृतिका कामरा को लगभग फरवरी २०१० से २०१२ की शुरुआत तक २ साल तक डॅटिंग कर चुके हैं।

एक मॉडल से अभिनेता होने, एवं एक व्यापारी होने के साथ साथ करन एक अंतरराष्ट्रीय कॉल सेंटर के मालिक भी है। वह अपने पिता के साथ निर्मित हो रही इमारतों को ढांचागत सुविधाएँ उपलब्ध करवाने का व्यवसाय करते हैं। पंजाब के जालंधर शहर में स्थित 'इन्सिग्निया शॉपिंग मॉल' इनकी हाल ही में निर्मित प्रकल्पों में से एक है।

 टेलिविज़न 
करन ने अपनी अभिनय की शुरुआत २००८ में एनडीटीवी इमेजिन चैनल पर प्रसारित धारावाहिक 'कितनी मुहब्बत हैं' में अर्जुन पुंज की मुख्य भूमिका से की थी। २००९ में उन्होंने सोनी टीवी पर प्रसारित धारावाहिक 'बेताब दिल की तमन्ना है' में वीरु की मुख्य भूमिका निभाई। इसी चैनल पर प्रसारित 'आहट' धारावाहिक में एक युवराज के भूत का किरदार निभाने के बाद वह स्टार प्लस पर प्रसारित डांस रिएलिटी शो 'ज़रा नच के दिखा' में हिस्सा लिया।

करन को आखिरी बार अपनी पहली सीरियल 'कितनी मुहब्बत है' के सीक़्वल (इमेजिन टीवी पर प्रसारित) में अर्जुन सिंहानिया की मुख्य भूमिका में अभिनय करते हुए देखा गया था। जनता की मांग पर इस धारावाहिक को वापस लाया गया था।
वर्षधारावाहिकभूमिकासह-अभिनेत्रीचैनल२००९कितनी मोहब्बत हैअर्जुन पुंजकृतिका कामराएनडीटीवी इमेजिन२००९-२०१०बेताब दिल की तमन्ना हैवीरुसुमना दास सोनी एंटरटेन्मेंट टेलिविज़न२०१०आहटहर्ष खांडेपारकरक्रतिका सेनगारसोनी एंटरटेन्मेंट टेलिविज़न२०१०ज़रा नच के दिखास्वयं स्टार प्लस२०१०-२०११  कितनी मुहब्बत है २ अर्जुन सिंहानियाकृतिका कामराइमेजिन टीवी२०१२-वर्तमान गुमराह एंड ऑफ इनोसेंसस्वयं (संचालक) चैनल वी एवं स्टार प्लस२०१२तेरी मेरी लव स्टोरीज़करन कपूरपूजा शर्मास्टार प्लस२०१२वी द सीरियलस्वयंकृतिका कामराचैनल वी२०१५एम टी वी फ़नाविवानचेतना पांडेएम टी वी २०१६  ये कहाँ आ गए हम  राहुल   एंड टीवी  २०१८  दिल ही तो है  रित्विक नून  योगिता बिहानी  सोनी टीवी  अल्ट बालाजी

 फिल्मों की सूची 
 प्योर पंजाबी - 2011-12
 जट रोमांटिक - 2012
 हॉरर स्टोरी (हिन्दी) - 2013

 सम्बन्धित जानकारी 

 बाहरी संकेत 
 Karan Kundra
 Karan Kundra's Official Page
 

श्रेणी:भारतीय टेलिविज़न अभिनेता
श्रेणी:जीवित लोग
श्रेणी:भारतीय अभिनेता
श्रेणी:भारतीय पुरुष मॉडल
श्रेणी:1984 में जन्मे लोग
श्रेणी:जालंधर के लोग
स्थिरवैद्युतिकी

right|thumb|एक अत्यन्त रोचक विद्युतस्थैतिक परिघटना देखिए- बिल्ली के बालों में उपस्थित विद्युतस्थैतिक आवेश के कारण स्टारोफोम के टुकड़े उस पर जाकर चिपक गए हैं। बिल्ली के बालों में यह आवेश, घर्षणविद्युत प्रभाव द्वारा उत्पन्न होते हैं, जब वह चलती है।
right|thumb|200px|आकाशीय विद्युत -- जो स्थिर आवेशों के तीव्र गति से चलकर 'आपस मिलने' के कारण उत्पन्न होती है।
स्थिरवैद्युतिकी भौतिकी की एक शाखा है जो स्थिर या धीमी गति (अत्वरित) वाले वैद्युत आवेशों से जुड़े परिघटनाओ और गुणों से सम्बंधित है।

सन्दर्भ

इन्हें भी देखें
स्थिर विद्युत (static electricity)
कूलम्ब का नियम
विद्युत आवेश
विद्युत क्षेत्र

श्रेणी:विद्युत
सॅफ़ॅई परिवर्ती तारा

thumb|right|320px|आर॰ऍस॰ पपिस हमारी गैलेक्सी (क्षीरमार्ग) के सबसे रोशन सॅफ़ॅई परिवर्ती तारों में से एक है
सॅफ़ॅई परिवर्ती तारा ((Cepheid variable star)) एक विशेष प्रकार के परिवर्ती तारे को कहा जाता है जिसकी (निरपेक्ष कान्तिमान) चमक बहुत अधिक हो। इन तारो की चमक के तीखेपन और उसमें आने वाले बदलावों के काल में सीधा सम्बन्ध होता है, जिस वजह से इन्हें हमारी गैलेक्सी के लम्बे फ़ासले और गैलेक्सियों के बीच की दूरियों को मापने के लिए मानक समझा जाता है।

इस श्रेणी का नाम वृषपर्वा तारामंडल में स्थित डॅल्टा सॅफ़ॅ​ई तारे पर पड़ा है जिसकी पृथ्वी से देखी जाने वाली चमक (सापेक्ष कान्तिमान) ५.३६६३४१ दिनों के काल +३.४८ से +४.३७ मैग्निट्यूड के बीच बदलती रहती है। इस तारे के अध्ययन से सन् १७८४ में यह परिवर्ती ज्ञात हुआ था और अपनी श्रेणी का यह पहला ज्ञात तारा था।<ref
name=dezeeuw1999>de Zeeuw, P. T.; Hoogerwerf, R.; de Bruijne, J. H. J.; Brown, A. G. A.; Blaauw, A. (1999). A HIPPARCOS Census of the Nearby OB Associations , AJ</ref>Majaess, D.; Turner, D.; Gieren, W. (2012). New Evidence Supporting Cluster Membership for the Keystone Calibrator Delta Cephei , ApJ

 इन्हें भी देखें 
 परिवर्ती तारे
 सापेक्ष कान्तिमान
 निरपेक्ष कान्तिमान
 खगोलीय मैग्नीट्यूड

 सन्दर्भ 

श्रेणी:परिवर्ती तारे
श्रेणी:तारे
*
बूर्जुआ

thumb|230px|साम्यवाद विचारधारा के संस्थापक कार्ल मार्क्स ने समाज में बूर्ज़वाज़ी वर्ग की भूमिका पर बहुत लिखा
thumb|मध्य युग में बुर्जुआ से संबंधित लोगों की क्लासिक छवि के साथ एक महान आदमी का चित्रण करने वाला विरूप-चित्रण। 
और अर्थशास्त्र में मध्य वर्ग से अधिक धनवान श्रेणी को कहा जाता है और इस शब्द का प्रयोग बाएँ की राजनीति के सन्दर्भ में अधिक होता है। यह मूल रूप से फ़्रांसीसी भाषा का शब्द है। यूरोप में १८वीं सदी में इस वर्ग को पूँजीपति और पूँजी से सम्बंधित संस्कृति पर नियंत्रण रखने वाला समझा जाता था।

 साम्यवादी सोच में 
साम्यवादी (मार्क्सवादी) विचारधारा में बूर्जुआ वर्ग के लोग हमेशा धन बटोरने व अपनी संपत्ति सुरक्षित करने में लगे रहते हैं और उनका मुख्य ध्येय समाज में अपने ऊँचे स्थान और आर्थिक नियंत्रण को बनाए रखना होता है। मार्क्सवादी दृष्टिकोण में समाज में दो मुख्य वर्ग होते है - बूर्ज़वाज़ी (पूंजीपति) और प्रोलितारियत​ (proletariat, मज़दूर वर्ग)। बूर्ज़वाज़ी कारख़ानों और आर्थिक कार्य के अन्य साधनों पर क़ब्ज़ा जमाए होते हैं। प्रोलितारियत​ को जीवनी चलाने के लिए मजबूरन इनके कारख़ानों में काम करना होता है क्योंकि आमदनी करने का कोई अन्य ज़रिया नहीं होता। इस तरह से बूर्ज़वाज़ी प्रोलितारियत​ के श्रम से लाभ उठाते हैं और प्रोलितारियत​ को कठिनाई और ग़रीबी में जीवन बसर करना पड़ता है। अन्य विचारधाराओं में इस मार्क्सवादी दृष्टिकोण में खोट निकाले गए हैं।Essentials of Sociology, David B. Brinkerhoff, Lynn K. White, Suzanne T. Ortega, pp. 145, Cengage Learning, 2007, ISBN 978-0-495-09636-8, ... The bourgeoisie is the class that owns the tools and materials for their work—the means of production. The proletariat is the class that does not own the means of production ...Analyzing Politics: An Introduction to Political Science, Ellen Grigsby, pp. 114, Cengage Learning, 2011, ISBN 978-1-111-34277-7, ... The bourgeoisie is the class that lives primarily by purchasing the labor power of others and using this labor to operate the factories and businesses owned by the bourgeoisie. Thus, generally, the proletariat consists of people who work for wages ...

 उच्चारण 
अंग्रेज़ी, फ़्रांसीसी, रूसी व अन्य भाषाओं में 'बूर्झ़वाज़ी' सही उच्चारण है, जिसके बिंदु-वाले 'झ़' का उच्चारण पर ध्यान दें क्योंकि यह बिना बिन्दु वाले 'झ' से काफ़ी भिन्न है। इसका उच्चारण अंग्रेज़ी के 'टेलिविझ़न' शब्द के 'झ़' से मिलता है।

 सन्दर्भ 

 इन्हें भी देखें 
 साम्यवाद
 सर्वहारा

बाहरी कड़ियाँ
मध्य वर्ग की अवधारणा और हिंदी साहित्य (राहुल सिंह)
बूर्जुआ का बूर्ज (शब्दों का सफर)

श्रेणी:सामाजिक वर्ग
श्रेणी:साम्यवाद
सर्वहारा

thumb|230px|रूमानिया का एक साम्यवादी क्रांतिकारी पोस्टर जिसमें ध्वज पर लिखा है 'विश्वभर के प्रोलितारियनों एक हो जाओ'
सर्वहारा (प्रोलितारियत / प्रोलिटेरियट​ / Proletariat) समाजशास्त्र, राजनीति और अर्थशास्त्र में समाज की नीचे वाली श्रेणियों को कहा जाता है, जो अक्सर शारीरिक श्रम से जीवनी चलाते हैं। औद्योगिक समाजों में अक्सर कारख़ानों में काम करने वाले मज़दूरों को 'प्रोलिटेरियट​' कहा जाता था लेकिन कभी-कभी कृषकों और अन्य ग़रीब मेहनत करने वाले लोगों को भी इसमें शामिल किया जाता है।

 शब्द की जड़ें 
'प्रोलितारियत' मूल रूप से लातिनी भाषा का शब्द है और इसका प्रयोग प्राचीन रोमन में शुरू हुआ था। पारम्परिक रूप से यह शब्द उनके लिए प्रयोग होता था जिनके पास अपने बच्चों को छोड़कर और कोई पूँजी न हो। लातिनी भाषा में 'प्रोलेस' (proles) का मतलब 'संतान' होता है।Western Man and the Modern World: Origins of Western civilization, Leonard Frank James, Pergamon, 1973, ... This class of people who had nothing to give the state except their children were called the 'proletariat', after the Roman word 'proles', meaning offspring ...

 साम्यवादी सोच में 
साम्यवादी (मार्क्सवादी) विचारधारा में समाज में दो मुख्य वर्ग होते है - बूर्ज़वाज़ी (bourgeoisie, पूंजीपति) और प्रोलितारियत, मज़दूर वर्ग)। मार्क्सवादी दृष्टिकोण में बूर्ज़वाज़ी वर्ग के लोग हमेशा धन बटोरने व अपनी संपत्ति सुरक्षित करने में लगे रहते हैं और उनका मुख्य ध्येय समाज में अपने ऊँचे स्थान और आर्थिक नियंत्रण को बनाए रखना होता है। बूर्ज़वाज़ी कारख़ानों और आर्थिक कार्य के अन्य साधनों पर क़ब्ज़ा जमाए होते हैं। प्रोलितारियत​ को जीवनी चलाने के लिए मजबूरन इनके कारख़ानों में काम करना होता है क्योंकि आमदनी करने का कोई अन्य ज़रिया नहीं होता। इस तरह से बूर्ज़वाज़ी प्रोलितारियत​ के श्रम से लाभ उठाते हैं और प्रोलितारियत​ को कठिनाई और ग़रीबी में जीवन बसर करना पड़ता है। अन्य विचारधाराओं में इस मार्क्सवादी दृष्टिकोण में खोट निकाले गए हैं।Essentials of Sociology, David B. Brinkerhoff, Lynn K. White, Suzanne T. Ortega, pp. 145, Cengage Learning, 2007, ISBN 978-0-495-09636-8, ... The bourgeoisie is the class that owns the tools and materials for their work—the means of production. The proletariat is the class that does not own the means of production ...Analyzing Politics: An Introduction to Political Science, Ellen Grigsby, pp. 114, Cengage Learning, 2011, ISBN 978-1-111-34277-7, ... The bourgeoisie is the class that lives primarily by purchasing the labor power of others and using this labor to operate the factories and businesses owned by the bourgeoisie. Thus, generally, the proletariat consists of people who work for wages ...

 इन्हें भी देखें 
 सर्वहारा की तानाशाही
 साम्यवाद
 बूर्जुआ या मध्‍यवर्ग

 सन्दर्भ 

श्रेणी:सामाजिक वर्ग
श्रेणी:साम्यवाद
टेलिविज़न और रेडियो धारावाहिक

thumb|240px|१९५६ में अमेरिकी टेलिविज़न पर चल रहे 'वैलियंट लेडी' (बहादुर महिला) धारावाहिक का एक दृश्य
टेलिविज़न धारावाहिक या रेडियो धारावाहिक ऐसी नाटकीय कथा को कहते हैं जिसे किश्तों में विभाजित कर के उन किश्तों को टेलिविज़न या रेडियो पर एक-एक करके दैनिक, साप्ताहिक, मासिक या किसी अन्य क्रम के अनुसार प्रस्तुत किया जाता है। इन्हें अंग्रेज़ी व कई अन्य भाषाओं में साबुन नाटक या सोप ऑपेरा (soap opera) कहा जाता है क्योंकि ऐसे रेडियो धारावाहिकों को शुरू में प्रॉक्टर एंड गैम्बल, कोलगेट-पामोलिव और लीवर ब्रदर्स जैसी साबुन बनाने वाली कम्पनियों के सौजन्य से पेश किया जाता था।Targeting Media , A. Lopez, pp. 58, Blake Education, 2000, ISBN 978-1-86509-537-0, ... Soap opera has been a popular form of storytelling since the early days of radio. The term 'soap opera' came about because the soap manufacturers, Procter and Gamble, were the major sponsors of most radio serials in America ... इन धारावाहिकों को टी वी सीरियल (TV serial) या टी वी शृंखला भी कहते हैं।

टेलिविज़न व रेडियो धारावाहिकों का एक अहम तत्व उनकी कहानियों का अनंत चलता हुआ विस्तार होता है, जिसमें मुख्य कथाक्रम के अन्दर नई कहानियाँ आरम्भ होती है और फिर कई कड़ियों के दौर में विकसित होती हैं और फिर अंजाम पर पहुँचती हैं। कई ऐसी कहानियाँ एक-साथ चल सकती हैं और धारावाहिक लिखने-बनाने वाले अक्सर इनका रुख़ दर्शकों की बदलती रुचियों और भावनाओं के अनुसार बनाते जाते हैं। इसी तरह कहानी में मोड़ देकर उन पात्रों की भूमिका बढ़ा दी जाती है जो दर्शकों की रूचि रखें और उन्हें अक्सर निकाल दिया जाता है जिनमें दर्शकों को दिलचस्पी कम हो। भारत में 'हम लोग', 'क्योंकि सास भी कभी बहू थी', 'ससुराल गेंदा फूल', 'यह रिश्ता क्या कहलाता है' और सीआईडी जैसे धारावाहिक बहुत सफल रहे हैं। १९८० के दशक में पाकिस्तान के 'धूप किनारे' और 'तन्हाईयाँ' जैसे धारावाहिक भी सफल रहे और भारत में भी देखे गए।Uncensored: an eyewitness account of abuse of power and media in Pakistan , Burhanuddin Hasan, Royal Book Co., 2000, ISBN 978-969-407-245-6, ... programmes which became very popular not only in Pakistan, but also in India and in the Middle East included play series like Waris, Andhera-Ujala, Deewarain, Jungle, Khuda ki Basti (redone in colour) Dhoop Kinare ... अमेरिका का 'गाइडिंग लाईट' (Guiding Light) नामक धारावाहिक १९३७ में रेडियो पर शुरू हुआ, १९५२ में टेलिविज़न पर स्थानांतरित हुआ और फिर २००९ में जाकर बंद हुआ - कुछ स्रोत इसे विश्व का सबसे लम्बे चलने वाला धारावाहिक बताते हैं।Television Dramatic Dialogue:A Sociolinguistic Study , Kay Richardson, pp. 58, Oxford University Press, 2010, ISBN 978-0-19-537405-6, ... Guiding Light (CBS 1952–2009), the longest running soap opera in the world, started on radio in 1937 and made the transition to television in 1952, before being finally cancelled in 2009 ...

1970 के दशक के अंत में दूरदर्शन पर दो धारावाहिक शुरू हुए थे जिन्हें भारत के पहले धारावाहिकों का दर्जा दिया गया था। इनके नाम थे 'अशान्ति शान्ति के घर' जिसमें आगा और नादिरा ने मुख्य भूमिकायें निभाईं थीं एवं 'लड्डू सिंह टैक्सी ड्राइवर' जिसमें 'पेंटल ने मुख्य भूमिका निभाई थी। 
 इन्हें भी देखें 
 हम लोग (टीवी धारावाहिक)

 सन्दर्भ 

श्रेणी:भारतीय टेलीविजन धारावाहिक
श्रेणी:रेडियो धारावाहिक
श्रेणी:टेलिविज़न
जिओजेब्रा

right|thumb|300px|जिओजेब्रा

जिओजेब्रा (GeoGebra) ज्यामिति, बीजगणित तथा कैलकुलस सिखाने का सॉफ्टवेयर है। यह एक इंटरैक्टिव प्रोग्राम है जो विद्यार्थियों तथा शिक्षकों दोनो ही के लिए उपयुक्त है। जिओजेब्रा का अधिकांश भाग निःशुल्क उपलब्ध है। यह जावा में लिखा गया है अतः अनेकों प्लेटफार्मों पर चल जाता है। मार्कस होवेनवार्टर (Markus Hohenwarter) ने इस परियोजना को सन 2001 में साल्जबर्ग विश्वविद्यालय (University of Salzburg) में आरम्भ किया था।

 बाहरी कडियाँ 
 जिओजेब्रा का जालघर
 '''Introduction to Geogebra (हिन्दी में)
 Symmetrical Transformation in Geogebra (हिन्दी में)
 GeoGebra's YouTube Channel - including tips and tutorials
 GeoGebra Institutes - Global Locations Map

श्रेणी:निःशुल्क शैक्षिक सॉफ्टवेयर
चाँदा

right|thumb|300px|वृत्ताकार चाँदा

चाँदा (protractor) एक औजार है जो कोण नापने या कोण बनाने के काम आता है। यह प्रायः वर्गाकार, वृत्ताकार या अर्धवृत्ताकार होता है और पारदर्शी प्लास्टिक का बना होता है। चाँदे अनेकों प्रकार के यांत्रिक एवं तकनीकी कार्यों में प्रयुक्त होते हैं किन्तु इनका सबसे आम उपयोग स्कूलों में ज्यामिति से सम्बन्धित निर्मांण में होता है।

 बाहरी कड़ियाँ 

 More printable protractors
 How to measure angles with a protractor An interactive animation
 How to draw angles with a protractor An interactive animation
 Angle definition pages with interactive applets that are also useful in a classroom setting. Math Open Reference
  Picture of bevel protractor.
  Different bevel protractors.
 Inspection Methods - Angular Measurement
 Kha's protractor

श्रेणी:गणितीय उपकरण
श्रेणी:ज्यामिति
श्रेणी:तकनीकी रेखांकन
ट्रफ़ैलगर कब्रिस्तान

ट्रफ़ैलगर कब्रिस्तान () ब्रिटिश प्रवासी शासित प्रदेश जिब्राल्टर में स्थित एक कब्रिस्तान है। पहले इसका नाम साउथपोर्ट डिच कब्रिस्तान () था। यह शहर की रक्षक दीवार के एकदम दक्षिण में भूमि के छोटे से टुकड़े पर बना हुआ है, जहाँ स्पेनी शासन के दौरान रक्षात्मक खाई थी। हालांकि इस कब्रिस्तान का नाम 21 अक्टूबर 1805 के दिन हुए ट्रफ़ैलगर के युद्ध पर रखा गया था परन्तु यहाँ युद्ध के केवल दो पीड़ितो को ही दफनाया गया है। बाकि की कब्रे मुख्यतः अन्य समुंद्री युद्धों में मारे गए सैनिकों और 1804 से 1814 के बीच जिब्राल्टर में महामारी का रूप ले चुके पीतज्वर में मरने वाले नागरिकों की हैं। इसके आलावा कई समाधि पत्थर सेंट जेगोस कब्रिस्तान और अलामिडा गार्डन्स से ट्रफ़ैलगर कब्रिस्तान में स्थान्तरित किए गए थे।

कब्रिस्तान को अब किसी शव को दफनाने के लिए प्रयोग में नहीं लाया जाता है तथा इसे कई वर्षों तक परित्यक्त रखा गया था परन्तु 1980 के दशक में इसकी बहाली की गई। वर्ष 1992 में ट्रफ़ैलगर के युद्ध से सम्बंधित एक विशेष स्मारक को कब्रिस्तान में लगाया गया। कब्रिस्तान ट्रफ़ैलगर दिवस के दिन आयोजित होने वाले वार्षिक संस्मारक समारोह आ आयोजन स्थल है। यह दिवस ट्रफ़ैलगर युद्ध की सालगिरह के सबसे नजदीक के रविवार को मनाया जाता है। ट्रफ़ैलगर कब्रिस्तान जिब्राल्टर हेरिटेज ट्रस्ट में सूचिबद्ध है।

 स्थिति 
ट्रफ़ैलगर कब्रिस्तान इबेरिया प्रायद्वीप के दक्षिणी सिरे पर स्थित ब्रिटिश प्रवासी शासित प्रदेश जिब्राल्टर में स्थित है। यह भूमि का त्रिकोणीय खंड है जिसकी सीमाएँ उत्तर में चार्ल्स पंचम दीवार, पूर्व में प्रिंस एडवर्ड्स सड़क और दक्षिण-पश्चिम में ट्रफ़ैलगर सड़क से बनी हुई हैं। प्रिंस एडवर्ड्स दरवाज़ा कब्रिस्तान के उत्तर-पूर्वी कोने पर स्थितहै तथा साउथपोर्ट दरवाज़े इसके उत्तर-पश्चिमी कोने पर हैं।

कब्रिस्तान शहर की पुरानी रक्षात्मक दीवारों के एकदम बहार निकलते ही है, जहाँ यह साउथपोर्ट डिच (साउथपोर्ट खाई) के अनुभाग का हिस्सा है। साउथपोर्ट खाई शहर के दक्षिणी बचाव गढ़ का भाग है। साउथपोर्ट डिच एक विशाल खाई थी चार्ल्स पंचम दीवार के दक्षिणी हिस्से में दक्षिण बैस्टियन से फ़्लैट बैस्टियन फ़ैली हुई थी। यह स्पेनी अभियंता लुईस ब्रावो डे अक्युना द्वारा 1627 में बनाए गए मानचित्र में दर्शाई गई थी था। यह मानचित्र अब ब्रिटिश संग्रहालय के पास है जिसमें इसे स्पेनिश भाषा के फोसो शाब्द के साथ अंकित किया गया है।

 इतिहास 
कब्रिस्तान का निर्माण साउथपोर्ट डिच कब्रिस्तान (साउथपोर्ट खाई कब्रिस्तान) के रूप में हुआ था। इसे ट्रफ़ैलगर के युद्ध से सात वर्ष पहले जून 1798 में प्रतिष्ठित किया गया था। एक दिवसीय ट्रफ़ैलगर का युद्ध 21 अक्टूबर 1805 के दिन लड़ा गया था। कभी-कभी कब्रिस्तान को इस से अपेक्षाकृत विशाल सेंट जेगोस कब्रिस्तान का हिस्सा माना जाता था, जो इसके नजदीक ही उत्तर में स्थित है तथा चार्ल्स पंचम दीवार की विपरीत दिशा में है। सेंट जेगोस कब्रिस्तान जिसे डैडमैंस कब्रिस्तान के नाम से भी जाना जाता है एक समय में जिब्राल्टर शहर की रक्षात्मक दीवारों के अंदर बना एकमात्र कब्रिस्तान था। 1932 में कई समाधि पत्थर सेंट जेगोस कब्रिस्तान और अलामिडा गार्डन्स से ट्रफ़ैलगर कब्रिस्तान में स्थान्तरित किए गए थे।

 दीर्घा 
	

 सन्दर्भ 

 बाहरी कड़ियाँ 

 कब्रिस्तान का गूगल मैप

श्रेणी:जिब्राल्टर के कब्रिस्तान
रोज़िया वॉटर टैंक्स

रोज़िया वॉटर टैंक्स () (हिन्दी: रोज़िया पानी की टंकियाँ) उन्नीसवी शताब्दी के शुरुआत में ब्रिटिश प्रवासी शासित प्रदेश जिब्राल्टर में रोज़िया खाड़ी के समीप निर्मित हुई पानी एकत्रित करने की विशाल टंकियाँ थीं। इनका निर्माण एडमिरल जॉन जर्विस, सेंट विन्सेन्ट के पहले अर्ल, की सिफारिश के आधार पर हुआ था। उनकी सलाह थी की विक्चुअलिंग यार्ड संरचना रोज़िया खाड़ी के पास स्थानांतरित कर दिया जाए। यह संरचना शाही नौसेना के जहाजों को एक ही स्थल पर पानी व खाने की आपूर्ति करने का काम करता थी। वर्ष 2004 तक रोज़िया वॉटर टैंक्स पर यूनाइटेड किंगडम के रक्षा मंत्रालय का अधिकार रहा। 2004 में मंत्रालय ने टंकियों का अधिकार जिब्राल्टर की सरकार को हस्तांतरित कर दिया। स्थानीय और अन्तराष्ट्रीय स्तर पर हुई आलोचना और जिब्राल्टर हेरिटेज ट्रस्ट द्वारा न्यायालय में दर्ज किए गए केस के बावजूद भी जिब्राल्टर सरकार ने 2006 में इन एतिहासिक टंकियों को ध्वस्त करवा दिया जिससे खाली हुए स्थान पर किफायती घरों का निर्माण किया जा सके। जब परियोजना को पूरा करने के लिए ऑईएम इंटरनेशनल निर्माण कंपनी का वित्त पोषण अपर्याप्त साबित हुआ तब सरकार ने स्थल को पुनः जब्त कर लिया।

 सन्दर्भ 

 बाहरी कड़ियाँ 
 विक्चुअलिंग यार्ड संरचना का चित्र